C 224/152
DA
Den Europæiske Unions Tidende
8.6.2022
Onsdag den 24. november 2021
C. der henviser til, at forslaget til ændringsbudget nr.
5/2021 derfor tager sigte på at mobilisere 149,6 mio.
EUR i forpligtelsesbevillinger, og at der ikke anmodes om yderligere betalingsbevillinger i 2021; 1.
noterer sig forslaget til ændringsbudget nr.
5/2021 som forelagt af Kommissionen;
2. påpeger, at loftet for udgiftsområde 6 synes at være for lavt til at kunne reagere på større kriser i Unionens nabolande og i verden lige fra det allerførste år af den flerårige finansielle ramme (FFR) for 2021-2027; er bekymret over, at den fortsatte støtte til flygtninge i Tyrkiet ikke indgik i forhandlingerne om den nuværende FFR eller NDICI-instrumentet for et globalt Europa; understreger, at Unionens budget under de nuværende omstændigheder ikke kan være den eneste kilde til finansiering af den fortsatte støtte til flygtninge; 3. mener, at der inden for rammerne af forligsproceduren om Unionens almindelige budget for regnskabsåret 2022 bør opnås enighed om en omfattende aftale, der dækker Unionens finansiering af den fortsatte støtte til flygtninge i Tyrkiet og i regionen som helhed i 2021 og de efterfølgende år; 4.
godkender Rådets holdning om forslag til ændringsbudget nr.
5/2021;
5. pålægger sin formand at fastslå, at ændringsbudget nr.
5/2021 er endeligt vedtaget, og drage omsorg for, at det offentliggøres i Den Europæiske Unions Tidende; 6.
pålægger sin formand at sende denne beslutning til Rådet og Kommissionen samt til de nationale parlamenter.